আসতেকা স্টেডিয়াম

আসতেকা স্টেডিয়াম (স্থানীয়ভাবে এস্তাদিও আসতেকা  () নামে পরিচিত) মেক্সিকোর রাজধানী মেক্সিকো সিটিতে অবস্থিত একটি স্টেডিয়াম। মেক্সিকো জাতীয় ফুটবল দল এবং ক্লাব আমেরিকার হোম স্টেডিয়াম।

এই স্টেডিয়ামটি ১৯৬৮ গ্রীষ্মকালীন অলিম্পিকের ফুটবল ভেন্যু ছিল।(PDF) 1968 Summer Olympics official report । Volume 2. Part 1. p. 78–9। সংগৃহীত ২২ জুলাই ২০১৩

এটি বিশ্বের একমাত্র স্টেডিয়াম যেখানে দুইটি ফিফা বিশ্বকাপের ফাইনাল অনুষ্ঠিত হয়েছে। ১৯৭০ বিশ্বকাপের ফাইনালে, ব্রাজিল ইতালিকে ৪–১ গোলে এবং ১৯৮৬ বিশ্বকাপের ফাইনালে, আর্জেন্টিনা জার্মানিকে ৩–২ গোলের ব্যবধানে পরাজিত করে। ১৯৮৬ বিশ্বকাপের আর্জেন্টিনা এবং ইংল্যান্ডের মধ্যকার কোয়ার্টার-ফাইনালের খেলাটিও এই স্টেডিয়ামে অনুষ্ঠিত হয়, যে খেলায় দিয়েগো মারাদোনা জোড়া গোল করেন, যার প্রথমটি তার “হ্যান্ড অফ গড” খ্যাত গোল এবং দ্বিতীয়টি শতাব্দীর সেরা গোল হিসেবে নির্বাচিত।এই স্টেডিয়ামে “শতাব্দীর সেরা সেরা খেলা” হিসেবে খ্যাত ১৯৭০ বিশ্বকাপের সেমি-ফাইনালের ইতালি এবং পশ্চিম জার্মানির মধ্যকার খেলাটিও অনুষ্ঠিত হয়, যেখানে ইতালি অতিরিক্ত সময়ের পর ৪–৩ গোলের ব্যবধানে জয় লাভ করে।

১,০৫,০০০ ধারণ ক্ষমতাসম্পন্ন এই স্টেডিয়াম আমেরিকান মহাদেশের তৃতীয় বৃহত্তম স্টেডিয়াম এবং বিশ্বের পঞ্চম বৃহত্তম স্টেডিয়াম এবং বিশ্বের ফুটবল স্টেডিয়ামগুলোর মধ্যে এটি বৃহত্তম।

 আরও দেখুন 
 মেক্সিকোর ফুটবল স্টেডিয়ামসমূহের তালিকা
 ধারণক্ষমতা অনুযায়ী অ্যাসোসিয়েশন ফুটবল স্টেডিয়ামের তালিকা
 স্টেডিয়ামের তালিকা

 তথ্যসূত্র 

 আরও পড়ুন 
 "জাদুকরী স্মৃতি বেঁচে থাকে ভুতুড়ে অ্যাজটেকায়" – ফিফাবিশ্বকাপ.ফম – ফিফা

 বহিঃসংযোগ 

 এস্তাদিও অ্যাজটেকার অফিসিয়াল সাইট

বিষয়শ্রেণী:১৯৭০ ফিফা বিশ্বকাপের স্টেডিয়াম
বিষয়শ্রেণী:১৯৮৬ ফিফা বিশ্বকাপের স্টেডিয়াম
বিষয়শ্রেণী:ফিফা কনফেডারেশন্স কাপের স্টেডিয়াম
বিষয়শ্রেণী:জাতীয় স্টেডিয়াম
বিষয়শ্রেণী:অলিম্পিক ফুটবল মাঠ
বিষয়শ্রেণী:মেক্সিকোর ফুটবল মাঠ
বিষয়শ্রেণী:১৯৬৬-এ মেক্সিকোতে প্রতিষ্ঠিত